CELEX: 52009PC0531
Language: mt
Date: 2009-10-14
Title: Proposta għal deċiżjoni tal-Kunsill li tipprovdi l-għajnuna makro-finanzjarja lill-Armenja {SEC(2009)1324}

Avviż Legali Importanti

|

52009PC0531

Proposta għal deċiżjoni tal-Kunsill li tipprovdi l-għajnuna makro-finanzjarja lill-Armenja {SEC(2009)1324}  /* KUMM/2009/0531 finali - CNS 2009/0150 */  

	[pic] | KUMMISSJONI TAL-KOMUNITAJIET EWROPEJ |Brussel 14.10.2009KUMM(2009) 531 finali2009/0150 (CNS)Proposta għalDEĊIŻJONI TAL-KUNSILLli tipprovdi l-għajnuna makro-finanzjarja lill-Armenja{SEC(2009)1324}MEMORANDUM TA’ SPJEGAZZJONIIL-KUNTEST TAL-PROPOSTA |11 | Ir-raġunijiet għall-proposta u l-għanijiet tagħha Il-Kummissjoni tipproponi li tagħti l-għajnuna makro-finanzjarja lill-Armenja taħt forma ta' self u għotja bil-għan li s-sostni l-aġġustament ekonomiku tal-Armenja u tiffinanzjalha l-bilanċ tal-pagamenti esterni u dawk il-ħtiġijiet finanazjarji li ġew identifikati mill-FMI (Fond Monetarju Internazzjonali). L-għajnuna proposta se ssostni l-programm ekonomiku tal-awtoritajiet bil-għan li tiżgura kontijiet fiskali u esterni sostenibbli. Se tgħin lill-Armenja biex tiffaċċja l-konsegwenzi tal-kriżi finanzjarja globali. L-għajnuna proposta makro-finanzjarja mill-Komunità se tikkomplementa l-appoġġ tal-FMI li kien previst skont ir-reviżjoni tal-arranġament ta’ riżerva li ġie miftiehem mill-bord tal-FMI fit-3 ta’ Marzu 2009, u l-appoġġ mingħand il-Bank Dinji li se jkun f’forma ta’ self politiku għas-sostenn tal-baġit. L-MFA tal-Komunità se tkun eċċezzjonali u limitata fiż-żmien u tiddependi partikolarment fuq il-progress fl-implimentazzjoni tal-programm tal-FMI u fuq kemm jiġu sodisfatti l-kundizzjonijiet tal-politika ekonomika li se jkunu marbutin ma’ din l-għajnuna. Minħabba l-ħtiġijiet għall-iffinanzjar li ġew identifikati għall-2010, jeħtieġ li l-għajnuna makro-finanzjarja tal-Komunità lill-Armenja titħallas fuq perjodu ta’ żmien bejn l-2010 u l-2011. |120 | Il-Kuntest ġenerali It-tnaqqis ekonomiku globali u partikolarment, id-deterjorament tal-ekonomija Russa kellhom impatt kbir fuq l-attività ekonomika fl-Armenja, li ilha li bdiet tonqos sa mill-aħħar tliet xhur tal-2008. Wara sitt snin ta’ tkabbir b’rati ta’ żewġ ċifri li kien msejjes prinċipalment fuq l-influssi ta' fondi mibgħuta u investimenti barranin diretti (IBD) mir-Russja, l-ekonomija Armena kibret b’6,8 % fl-2008, li hu tnaqqis meta mqabbel mat-13,7 % tal-2007. It-tkabbir f’setturi ewlenin tal-ekonomija Armena, bħal mhuma l-bini, il-metallurġija u l-ipproċessar tal-brillanti, ħa daqqa ta’ ħarta, filwaqt li d-dħul mill-esportazzjoni naqas, bir-riżultat tal-iżbilanċ fil-kont kurrenti li tela’ għal 11,3 % tal-PGD fl-2008 minn 6,4 % fl-2007. Il-valuta Armena baqgħet relattivament stabbli fl-2008, parzjalment minħabba l-interventi tal-Bank Ċentrali (li wasslu għal tnaqqis ta’ 20 % tar-riżervi sa Jannar 2009); B’danakollu, minħabba d-deterjorament kontinwu fl-ekonomija fl-2009, fil-bidu ta’ Marzu l-awtoritajiet reġgħu lura għal reġim ta’ rata ta’ skambju kompletament varjabbli li attwalment ippermetta żvaluta ta’ madwar 22 % tad-Dramma Armena mqabbla mal-euro u mad-dollaru Amerikan. Fl-istess ħin, l-FMI approva Arranġament ta’ Riżerva ta’ 540 miljun dollaru Amerikan fuq 28 xahar biex jgħin lill-Armenja tiffaċċja d-deterjorament fl-ambjent ekonomiku u biex jiżgura tranżizzjoni bla xkiel għar-reġim ta’ rata ta’ skambju varjabbli. Minkejja li l-effetti negattivi tal-izvaluta fil-biċċa l-kbira ġew assimilati u s-sistema bankarja baqgħet soda, is-sitwazzjoni ekonomika fl-ewwel sitt xhur tal-2009 ddeterjorat drammatikament, bi tnaqqis ta' 16,3 % fil-PGD fuq bażi ta' sena b'sena. Il-produzzjoni industrijali naqset bi 11,5 % u kien hemm tnaqqis ta’ 53,5 % fis-settur tal-bini. Ir-riżultat tat-tnaqqis ekonomiku kien li l-gvern kien jeħtieġ żidiet kbar fil-finanzi minħabba t-tnaqqis ta’ 33 % fid-dħul fl-ewwel ħames xhur tal-2009 (sena b’sena) u l-awtoritajiet ma rnexxilhomx jilħqu l-mira fl-iżbilanċ fiskali minkejja li l-infiq mhux essenzjali ġie pospost. Għaldaqstant, minkejja tnaqqis sinifikanti fil-baġit, l-iżbilanċ fiskali huwa pproġettat għal xi 6,5 % tal-PGD fl-2009 u ftit hemm probabbiltà li se jkun kopert mis-sorsi finanzjarji oriġinarjament identifikati mill-FMI. B’riżultat ta’ dan, fit-22 ta’ Ġunju 2009 il-Bord tal-FMI approva żieda ta' madwar 250 miljun Dollaru Amerikan (180 % tal-kwota) fl-aċċess tal-Armenja għar-riżorsi tal-Fond skont l-ATR li kienet ġiet mitluba mill-awtoritajiet Armeni. Meta titlesta l-ewwel reviżjoni tal-ATR tal-FMI (li ġie approvat fit-22 ta’ Ġunju 2009), il-PGD ġenerali reali huwa mistenni li jonqos b’9,5 % fl-2009[1], u dan juri bidla kbira ħafna meta mqabbel mar-rati tat-tkabbir tas-snin ta’ qabel, u juri wkoll deterjorament sostanzjali fil-prospetti ekonomiċi tal-Armenja meta mqabbel ma’ dak li kien mistenni meta kien ġie approvat l-ATR. Madankollu, l-aħħar indikaturi minn nofs Lulju jimplikaw li t-tnaqqis ekonomiku huwa aktar gravi anki minn dak previst mis-suppożizzjonijiet riveduti ta' Ġunju. It-tnaqqis ekonomiku wassal ukoll għal twessiegħ f’daqqa tal-ħtiġijiet ta’ finanzjament estern meta mqabbel ma’ Marzu 2009. Dan jirriżulta minn deterjorament ħafna akbar fid-dħul mill-esportazzjoni, mill-fondi mibgħuta u mill-investimenti barranin diretti minkejja l-iżvalutazzjoni tar-rata tal-kambju f’Marzu 2009. Fl-ewwel sitt xhur tal-2009, id-dħul mill-kummerċ barrani naqas b’31,5 % sena b’sena, bl-esportazzjoni li naqset b’45,9 % u l-importazzjoni li naqset b’27,5 %. Il-fondi mibgħuta minn barra naqsu bi 30 % bejn Jannar u Marzu 2009 meta mqabblin mal-istess perjodu tal-2008 għalkemm id-dejta li ħarġet minn dak iż-żmien ’l hawn turi li t-tnaqqis probabbilment se jkun għar milli maħsub. L-esportazzjoni u l-fondi mibgħuta minn barra issa mistennijin li jonqsu b’bejn 10 u 20 % kemm fl-2009 u fl-2010 u dan se jwassal għal żieda fl-iżbilanċ tal-kont kurrenti ta’ 13 % tal-PGD għall-2009 minkejja l-iżvalutazzjoni fir-rata tal-kambju. |130 | Id-dispożizzjonijiet eżistenti fil-qasam tal-proposta Ebda waħda |140 | Il-konsistenza mal-politiki u mal-għanijiet l-oħra tal-Unjoni L-Armenja hija waħda mill-pajjiżi soċji mal-UE fil-qafas tal-Politika Ewropea tal-Viċinat (PEV). Il-Pjan ta’ Azzjoni tal-PEV UE-Armenja ġie adottat f’Novembru 2006 għal perjodu ta’ ħames snin. L-istabbiltà, il-governanza mtejba u l-iżvilupp ekonomiku fil-fruntieri tal-lvant tal-Unjoni Ewropea huma ta’ interess vitali għaliha. U b’dan il-għan, il-Kummissjoni Ewropea ħejjiet proposta għat-twaqqif ta’ “Sħubija tal-Lvant”. Is-Sħubija tal-Lvant ġiet inawgurata offiċjalment waqt il-Laqgħa Għolja ta’ Praga fis-7 ta’ Mejju 2009 mill-UE u s-sitt pajjiżi msieħba. |IL-KONSULTAZZJONI MAL-PARTIJIET INTERESSATI U L-VALUTAZZJONI TAL-IMPATT |Il-konsultazzjoni mal-partijiet interessati |219 | Is-servizzi tal-Kummissjoni baqgħu f’kuntatt mal-awtoritajiet Armeni, u mal-Fond Monetarju Internazzjonali tul it-tħejjija ta’ din il-proposta tal-Kummissjoni biex jiddiskutu l-għajnuniet meħtieġa. Qabel ma ppreżentat il-proposta tagħha l-Kummissjoni kkonsultat mal-Kumitat Ekonomiku u Finanzjarju li ma sab l-ebda oġġezzjoni għaliha. Wara l-adozzjoni tad-Deċiżjoni tal-Kunsill, is-servizzi tal-Kummissjoni se jinnegozjaw Memorandum ta' Ftehim, Arranġament ta’ Għotja u Ftehim ta’ self mal-awtoritajiet Armeni biex jiġi stipulat fid-dettall kif se tiġi implimentata l-għajnuna. |Il-ġbir u l-użu tal-għarfien espert |229 | Valutazzjoni tal-Ħidma li tagħmel stima tal-kwalità u l-affidabbiltà taċ-ċirkuwiti finanzjarji pubbliċi Armeni u tal-kontrolli amministrattivi se tiġi mħejjija bl-appoġġ ta’ konsulenti esterni mqabbdin mill-Kummissjoni. |230 | Il-valutazzjoni tal-impatt L-għajnuna makrofinanzjarja se jkollha impatt immedjat fuq il-bilanċ tal-ħlasijiet tal-Armenja u b’dan il-mod se tikkontribwixxi biex jittaffew il-pressjonijiet finanzjarji fuq l-implimentazzjoni tal-programm ekonomiku tal-awtoritajiet għall-finanzjament tal-iżbilanċ tal-baġit. L-għajnuna makro-finanzjarja tkompli bl-appoġġ tal-miri ġenerali tal-programm ta’ stabilizzazzjoni li ġie miftiehem mal-FMI li, b’mod partikolari jimmira li jikseb l-aġġustament estern, isaħħaħ ir-riżervi barranin, iżomm il-fiduċja fis-sistema bankarja u ta' valuta lokali u jħares lill-foqra. Minħabba l-pressjoni potenzjali li toħloq it-tafja tal-politika fiskali fuq il-bilanċ tal-pagamenti, parti mill-għajnuna makro-finanzjarja se tkun tikkonsisti minn għotjiet. Il-finanzjament ta’ proġetti u/jew l-għajnuna teknika mhumiex adattati biex jilħqu dawn il-miri makro-ekonomiċi. Il-pagamenti jżidu kontribut għat-tkabbir tar-riżervi fil-Bank Ċentrali meta jitħallsu bħala bilanċ tal-pagamenti, kif inhu propost fil-każ tal-Armenja, kif inhu maħsub skont il-programm ta’ stabilizzazzjoni makro-ekonomiku. Madankollu, minħabba l-pressjoni potenzjali li toħloq it-tafja tal-politika fiskali fuq il-bilanċ tal-pagamenti, parti mill-għajnuna makro-finanzjarja tista’ tiġi mmirata għall-iffinanzjar tal-iżbilanċ fil-baġit. L-għajnuna tal-KE se ssostni wkoll l-isforzi tal-awtoritajiet biex jimplimentaw politiki fuq meded ta’ żmien qosra u medji li ġew identifikati fil-Pjan ta’ Ħidma tal-UE dwar l-Armenja. |L-ELEMENTI LEGALI TAL-PROPOSTA |305 | Is-sinteżi tal-ħidma proposta Il-Komunità se tpoġġi għad-dispożizzjoni tal-Armenja għajnuna makro-finanzjarja li tammonta sa EUR 100 miljun. Minħabba l-impatt kbir tal-kriżi ekonomika fuq l-ekonomija Armena u l-eliġibbiltà ta’ dan il-pajjiż għall-finanzjament konċessjonali (IDA-International Development Association), l-għajnuna Komunitarja se tikkonsisti f’għotja (EUR 35 miljun) u self (EUR 65 miljun). Rigward il-komponent tas-self, il-Kummissjoni se jkollha l-jedd tissellef sa EUR 65 miljun fuq is-swieq kapitali jew mingħand istituzzjonijiet finanzjarji. L-għajnuna se tingħata f’żewġ pagamenti. Il-medja massima għall-maturità tas-self ma tkunx iżjed minn 15-il sena. L-għajnuna se tkun ġestita mill-Kummissjoni li għandha tiftiehem mal-awtoritajiet il-kundizzjonijiet finanzjarji u ta' politika ekonomika speċifiċi marbuta mal-ħlas ta’ kull pagament. Jitqiesu, kif xieraq, id-dispożizzjonijiet speċifiċi dwar il-prevenzjoni ta’ frodi u irregolaritajiet oħra, konsistenti mar-Regolamenti Finanzjarji. L-għajnuna se tkun totalment konsistenti mal-miri makro-ekonomiċi diġà stabbiliti fid-dokumenti ta' politika ekonomika tal-Armenja, bħalma huma l-Memorandum tal-Politiki Ekonomiċi u Finanzjarji 2009, u l-Memorandum Tekniku ta’ Ftehim li ġew ikkurdati mal-FMI. Se tkun ukoll konsistenti mal-għanijiet politiċi fit-tul li huma previsti fil-Pjan ta’ Ħidma bejn l-UE u l-Armenja adottat f’Novembru 2006. Fir-rigward ta’ kundizzjonijiet speċifiċi marbuta mal-ħlas tal-għotja u tal-pagamenti tas-self, il-Kummissjoni bi ħsiebha tiffoka fuq għadd limitat ta’ oqsma, inkluża partikolarment il-ġestjoni tal-fondi pubbliċi. Barra minn hekk, il-Kummissjoni għandha mnejn tikkonsidra li timmira għal politiki speċifiċi ta' importanza partikolari, bħal mhuma l-prijoritajiet li ġew identifikati fil-kuntest tal Pjan ta' Ħidma UE-Armenja u r-Rapport ta' Progress 2009, jew timmira għall-miżuri li jitqiesu li huma xierqa wara l-Valutazzjoni tal-Ħidma msemmija hawn fuq. |310 | Il-bażi ġuridika L-Artikolu 308 tat-Trattat. |329 | Il-prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Għaldaqstant, il-prinċipju tas-sussidjarjetà ma japplikax. |Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġunijiet li ġejjin. |331 | L-ammont tal-għajnuna –sa EUR 100 miljun- jikkorrispondi mad-19 % tal-ħtiġijiet finanzjarji residwi tal-Armenja għas-sena 2009-2010 fil-kuntest tal-programm tal-FMI, minbarra s-sostenn makro-ekonomiku mgħoti mill-FMI, mill-Bank Dinji u mill-Bank Ażjatiku tal-Iżvilupp, u minkejja s-sostenn għall-baġit skont l-Istrument Ewropew tal-Viċinat u s-Sħubija (ENPI) li mistenni li jkun rilaxxat għall-istess sena (EUR 19,5 miljun fl-2010, wara l-ewwel pagament ta’ EUR 12,3 miljun fl-2009). Il-Komunità qiegħda tieħu sehem daqshekk kbir tal-piż minħabba ċ-ċirkostanzi eċċezzjonali ta’ dan iż-żmien, meta l-kriżi globali li qed tiżviluppa qed ikollha effett gravi fuq l-ekonomija Armena. |L-għażla tal-istrumenti |341 | L-istrumenti proposti: oħrajn. |342 | Fin-nuqqas ta’ regolament ta’ qafas għall-istrument ta’ għajnuna makro-finanzjarja, deċiżjoni ad hoc tal-Kunsill skont l-Artikolu 308 tat-Trattat hija l-uniku strument ġuridiku disponibbli għal din l-għajnuna. |L-IMPLIKAZZJONI BAġITARJA |401 | Il-porzjon tal-għajnuna li huwa għotja (EUR 35 miljun) ikun iffinanzjat mill-approprjazzjonijiet għall-impenji għall-2009 skont il-linja tal-baġit 01 03 02 (Għajnuna makro-ekonomika), bi ħlasijiet li l-aktar kmieni li se jsiru huwa fl-2010. Konformi mar-Regolament dwar il-Fond ta’ Garanzija[2] l-għotja ta’ self ta’ EUR 65 miljun maħruġa fl-2010 tintervjeni fl-2012 u tammonta għal massimu ta’ EUR 5,85 miljun. |TAGħRIF ADDIZZJONALI |Klawżola ta’ analiżi/reviżjoni/estinzjoni |533 | Il-proposta tiffissa data ta’ disponibbiltà limitata. |11287 |2009/0150 (CNS)Proposta għalDEĊIŻJONI TAL-KUNSILLli tipprovdi l-għajnuna makro-finanzjarja lill-ArmenjaIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 308 tiegħu,Wara li kkunsidra l-proposta tal-Kummissjoni[3],Wara li kkunsidra l-opinjoni tal-Parlament Ewropew[4],Wara li kkonsulta mal-Kumitat Ekonomiku u Finanzjarju,Billi:1.  Ir-relazzjonijiet bejn l-Armenja u l-Unjoni Ewropea qegħdin jiżviluppaw fi ħdan il-qafas tal-Politika Ewropea tal-Viċinat. Fl-14 ta' Novembru 2006 l-UE u l-Armenja ftehmu fuq Pjan ta’ Ħidma fi ħdan il-Politika Ewropea tal-Viċinat u identifikaw il-prijoritajiet fir-relazzjonijiet UE-Armenja fuq medda medja ta’ żmien u politiki relatati li huma mistennija li jwasslu għal integrazzjoni ekonomika aktar fil-fond. Il-qafas tar-relazzjonijiet UE-Armenja huwa mtejjeb mis-Sħubija l-gdida tal-Lvant.2.  L-ekonomija Armena ilha tieħu tisbit mill-aħħar sitt xhur tal-2008, minħabba l-kriżi finanzjarja internazzjonali, u dan qed jirriżulta fi tnaqqis fil-produzzjoni, fid-dħul fiskali u żiediet fil-ħtiġijiet għall-finanzjament estern.3.  L-aġġustament u l-irkupru ekonomiku Armen huma msostnija bl-għajnuna finanzjarja tal-Fond Monetarju Internazzjonali (FMI). F’Marzu 2009, l-awtoritajiet Armeni ftehmu mal-FMI dwar Arranġament ta’ Riżerva ta’ 540 miljun dollaru Amerikan biex isostni l-ekonomija Armena sabiex din tikseb l-aġġustament meħtieġ għall-kriżi ekonomika.4.  Wara li kompliet tiddeterjora s-sitwazzjoni ekonomika u saret ir-reviżjoni meħtieġa tas-suppożizzjonijiet ekonomiċi li fuqhom hu msejjes il-programm, u wkoll reviżjoni tal-ħtiġijiet akbar għall-finanzjament estern, l-Armenja u l-FMI ftehmu dwar żieda ta’ 250 miljun dollaru Amerikan mir-riżorsi tal-FMI, u dan ġie approvat mill-bord tal-FMI fit-22 ta’ Ġunju 2009.5.  Fl-2009 u l-2010 il-Komunità bi ħsiebha tipprovdi għotji għas-sostenn tal-baġit għal total ta’ EUR 32 miljun mill-Istrument Ewropew tal-Viċinat u s-Sħubija (ENPI).6.  L-Armenja talbet l-għajnuna Komunitarja makro-finanzjarja addizzjonali minħabba d-deterjorament tas-sitwazzjoni ekonomika u li jidher li se jkompli fil-futur.7.  Minħabba li għad hemm diskrepanza finanzjarja residwa fil-bilanċ tal-pagamenti fl-2010, l-għajnuna makro-finanzjarja hija meqjusa li hi reazzjoni f’waqtha għat-talba tal-Armenja għas-sostenn tal-istabbilizzazzjoni ekonomika flimkien mal-programm preżenti tal-FMI, fiċ-ċirkostanzi eċċezzjonali ta’ dan iż-żmien. L-għajnuna finanzjarja kurrenti hija mistennija wkoll li se tgħin biex ittaffi l-ħtiġijiet għall-finanzjament tal-baġit.8.  Biex ikun żgurat il-ħarsien effiċjenti tal-interessi finanzjarji tal-Komunità marbuta ma' din l-għajnuna finanzjarja, jeħtieġ li jkun hemm provvediment għal miżuri xierqa mill-Armenja marbutin mal-prevenzjoni u l-ġlieda kontra l-frodi, il-korruzzjoni u irregolaritajiet oħra marbuta ma' din l-għajnuna, kif ukoll għal kontrolli mill-Kummissjoni u verifiki mill-Qorti tal-Awdituri.9.  Il-ħruġ tal-għajnuna finanzjarja Komunitarja huwa mingħajr preġudizzju għas-setgħat tal-awtorità baġitarja.10.  Din l-għajnuna għandha tiġi ġestita mill-Kummissjoni b'konsultazzjoni mal-Kumitat Ekonomiku u Finanzjarju.11.  Għall-adozzjoni ta' din id-Deċiżjoni t-Trattat ma jipprovdix għal poteri barra dawk fl-Artikolu 308,IDDEĊIEDA KIF ĠEJ:Artikolu 112.  Il-Komunità se tpoġġi għad-dispożizzjoni tal-Armenja għajnuna makro-finanzjarja taħt forma ta' self u għotja bil-għan li s-sostni l-istabbilizzazzjoni ekonomika tal-Armenja u ttaffilha l-bilanċ tal-pagamenti u l-ħtiġijiet finanazjarji li ġew identifikati mill-programm preżenti tal-FMI.13.  Il-komponent tas-self ta' din l-għajnuna għandu jammonta għal massimu prinċipali ta' EUR 65 miljun b'maturità massima ta' 15-il sena. Għal dan l-għan, il-Kummissjoni għandha l-jedd li tissellef ir-riżorsi meħtieġa f’isem il-Komunità Ewropea.14.  Il-komponent ta' għotja ta' din l-għajnuna għandu jammonta għal massimu ta' EUR 35 miljun.15.  Ir-rilaxx tal-għajnuna finanzjarja tal-Komunità għandu jiġi ġestit mill-Kummissjoni, bil-kooperazzjoni mill-qrib tal-Kumitat Ekonomiku u Finanzjarju u b'mod konsistenti mal-ftehim milħuq bejn l-FMI u l-Armenja.16.  L-għajnuna finanzjarja Komunitarja għandha tkun disponibbli għal sentejn li jibdew mill-ewwel ġurnata wara d-dħul fis-seħħ tal-Memorandum ta' Ftehim imsemmi fl-Artikolu 2(1). Madankollu, jekk ikun meħtieġ skont iċ-ċirkostanzi, il-Kummissjoni, wara konsultazzjoni mal-Kumitat Ekonomiku u Finanzjarju, tista' tiddeċiedi illi testendi l-perjodu ta' disponibbilità b'massimu ta' sena.Artikolu 217.  Wara konsultazzjoni mal-Kumitat Ekonomiku u Finanzjarju, il-Kummissjoni għandha tiftiehem mal-Awtoritajiet Armeni, il-politika ekonomika u l-kundizzjonijiet finanzjarji mehmuża mal-għajnuna makro-finanzjarja Komunitarja, li għandhom jiġu stabbiliti f'Memorandum ta' Ftehim u Arranġamenti ta’ Għotja u ta’ Self. Il-kundizzjonijiet se jkunu konsistenti mal-ftehimiet jew arranġamenti ta' bejn l-FMI u l-Armenja. Il-kundizzjonijiet finanzjarji dettaljati tal-għajnuna se jkunu stipulati fil-Ftehimiet ta’ Għotja u ta’ Self li se jintlaħqu bejn il-Kummissjoni u l-awtoritajiet Armeni.18.  Tul l-implimentazzjoni tal-għajnuna finanzjarja Komunitarja, il-Kummissjoni se tissorvelja l-validità tal-arranġamenti finanzjarji tal-Armenja, tal-proċeduri amministrattivi, tal-mekkaniżmi interni u esterni ta' sorveljanza li huma relevanti għal din l-għajnuna finanzjarja Komunitarja.19.  Il-Kummissjoni għandha tivverifika f’perjodi regolari li l-politiki ekonomiċi Armeni huma konformi mal-miri tal-għajnuna Komunitarja u li l-kundizzjonijiet tal-politika ekonomika miftiehma tħarsu b’mod sodisfaċenti. B’dan il-mod, il-Kummissjoni għandha tikkoordina mill-qrib mal-Fond Monetarju Internazzjonali, u mal-Bank Dinji, u fejn meħtieġ, mal-Kumitat Ekonomiku u Finanzjarju.Artikolu 320.  Il-Kummissjoni se tqiegħed l-għajnuna finanzjarja Komunitarja għad-dispożizzjoni tal-Armenja f’żewġ pagamenti li huma soġġetti għall-kundizzjonijiet tal-paragrafu 2. L-ammonti tal-pagamenti se jkunu stipulati fil-Memorandum ta’ Ftehim.21.  Il-Kummissjoni għandha tiddeċidi dwar ir-rilaxx tal-pagamenti suġġett għall-implimentazzjoni sodisfaċenti tal-kundizzjonijiet ta' politika ekonomika miftehmin fil-Memorandum ta' Ftehim, u bi qbil mal-kundizzjonijiet ta' għajnuna li ġew miftiehma fil-Ftehimiet ta' Għotja u ta' Self. Il-ħlas tat-tieni pagament m'ghandux isir qabel tliet xhur wara r-rilaxx tal-ewwel pagament.22.  Il-fondi għandhom jitħallsu lill-Bank Ċentrali tal-Armenja. Soġġett għall-istipulazzjonijiet li għandhom jiġu miftehmin fil-Memorandum ta' Ftehim, li se jinkludi konferma tal-ħtiġijiet residwi tal-iffinanzjar tal-baġit, il-valur ekwivalenti tal-fondi fil-valuta lokali jista' jiġi ttrasferit lejn it-Teżor Armen bħala benefiċjarju destinatarju.Artikolu 423.  L-operazzjonijiet ta' self u tislif għandhom isiru fl-euro u bil-valur tal-istess data u ma għandhomx jinvolvu l-Komunità fit-trasformazzjoni tal-maturitajiet, fi kwalunkwe riskju fil-kambju jew fir-rata tal-imgħax, jew fi kwalunkwe riskju kummerċjali ieħor.24.  Il-Kummissjoni għandha tieħu l-passi meħtieġa, jekk l-Armenja titlob dan, biex tiżgura li tkun inkluża klawsola ta' pagament bikri fl-istipulazzjonijiet u l-kundizzjonijiet tas-self u li din tista' tiġi implimentata.25.  Fuq it-talba tal-Armenja, u fejn iċ-ċirkostanzi jippermettu titjib fir-rata tal-imgħax tas-self, il-Kummissjoni tista' tiffinanzja mill-ġdid is-self inizjali kollu jew parti minnu jew tirristruttura l-kundizzjonijiet ta' finanzjament korrispondenti. Attivitajiet ta' rifinanzjar jew ristrutturar għandhom jitwettqu skont il-kundizzjonijiet stipulati fil-paragrafu 1 u m'għandux ikollhom l-effett li jestendu l-maturità medja tas-self ikkonċernat jew li jiżdied l-ammont tal-kapital li jkun hemm pendenti fid-data li jsir ir-rifinanzjar jew ir-ristrutturar.26.  L-ispejjeż kollha mħallsa mill-Komunità li huma marbutin direttament mal-operazzjonijiet ta' self u tislif taħt din id-Deċiżjoni għandhom jiġu mġarrba mill-Armenja.27.  Il-Kumitat Ekonomiku u Finanzjarju għandu jinżamm infurmat bl-iżviluppi fl-operazzjonijiet li hemm referenza għalihom fil-paragrafi 2 u 3.Artikolu 5L-għajnuna finanzjarja Komunitarja għandha tiġi implimentata skont id-dispożizzjonijiet tar-Regolament (KE, Euratom) Nru 1605/2002 tal-25 ta' Ġunju 2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej[5] u r-regoli tal-implimentazzjoni[6] tiegħu. Partikolarment, il-Memorandum ta’ Ftehim u l-Arranġamenti ta’ Għotja/Self mal-awtoritajiet Armeni għandhom jistipulaw miżuri xierqa mill-Armenja marbuta mal-prevenzjoni u l-ġlieda kontra l-frodi, il-korruzzjoni u irregolaritajiet oħra li jinfluwenzaw l-għajnuna. Għandhom ukoll jistipulaw il-kontrolli mill-Kummissjoni inkluż mill-Uffiċċju Ewropew ta' Kontra l-Frodi, bid-dritt li jsiru spezzjonijiet fuq il-post, u għall-verifiki mill-Qorti tal-Awdituri, li fejn hemm bżonn jitwettqu fuq il-post.Artikolu 6Sal- 31 ta’ Awissu ta' kull sena l-Kummissjoni għandha tissottometti rapport lill-Parlament Ewropew u lill-Kunsill, inkluża evalwazzjoni tal-implimentazzjoni ta’ din id-Deċiżjoni fis-sena preċedenti. Ir-rapport għandu jindika r-rabta bejn il-kundizzjonijiet ta’ politika stipulati f’ Memorandum ta’ Ftehim skont l-Artikolu 2(1), il-prestazzjoni ekonomika u fiskali kontinwa tal-Armenja, u d-deċiżjoni tal-Kummissjoni biex toħroġ il-pagament tal-għajnuna.Artikolu 7Din id-Deċiżjoni għandu tibda sseħħ mill-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea .Magħmula fi Brussell,Għall-KunsillIl-PresidentDIKJARAZZJONI FINANZJARJA LEĠIŻLATTIVA1. ISEM IL-PROPOSTA:Għajnuna makro-finanzjarja għall-Armenja2. QAFAS ABM / ABBQasam/Oqsma ta' Politika konċernat(i) u Attività/Attivitajiet assoċjata/i:Titolu 01 – Affarijiet Ekonomiċi u Finanzjarji, 03 – Affarijiet internazzjonali u finanzjarji3. IL-LINJI TAL-BAĠIT3.1. Il-linji tal-Baġit (linji operattivi u linji relatati ta' assistenza teknika u amministrattiva relatati (ex-linji B.A.) inklużi l-intestaturi:Artikolu 01 03 02 – Għajnuna makro-ekonomika01 04 0114 – Il-forniment tal-Fond ta’ Garanzija għas-self Komunitarju miġbur għall-għajnuna makro-finanzjarja lil pajjiżi terzi3.2. It-tul ta' żmien tal-ħidma u tal-impatt finanzjarju:Fil-bidu tal-2010, b’mod tentattiv, il-mira hi li l-ħlasijiet kollha jsiru tul is-sena 2010 f’żewġ pagamenti. Madankollu, wieħed ma jistax jeskludi l-każ li jkun hemm xi dewmien li jista’ jtawwal l-operazzjoni.3.3. Il-karatteristiċi tal-baġit:Linja baġitarja | Tip ta' nefqa | Ġdida | Kontribuzzjoni mill-EFTA | Kontribuzzjonijiet mill-pajjiżi applikanti | Intestatura fil-perspettiva finanzjarja |01.04.01.14 | Obbligatorju | Iddifferenzjat | LE | LE | LE | Nru 4 |01. 03. 02 | Mhux obbligatorju | Iddifferenzjat | LE | LE | LE | Nru 4 |3.4. Il-parti tal-għajnuna fil-forma ta’ self01 04 01 14 - Il-forniment tal-Fond ta’ GaranzijaIl-Fond ta’ Garanzija għal ħidmiet esterni għandu jiġi fornit skont ir-Regolament tal-Fond kif emendat. B’konformità ma’ dan ir-Regolament, is-self m’għadux ikun fornit għall-ammont kollu fil-ħin tad-deċiżjoni iżda bbażat fuq l-ammont pendenti fi tmiem is-sena. L-ammont ta' forniment huwa kkalkolat fil-bidu tas-sena "n" bħala d-differenza bejn l-ammont fil-mira u l-assi netti tal-Fond fi tmiem is-sena “n-1”. Dan l-ammont ta’ forniment jiġi introdott fis-sena “n” fil-baġit preliminarju “n+1” u effettivament imħallas f’tranżazzjoni waħda fil-bidu tas-sena “n+1” mill-“forniment tal-Fond ta’ Garanzija” (linja tal-baġit 01 04 01 14).Konsegwentement, 9% (massimu ta’ EUR 5.85 miljun) tal-ammont imħallas effettivament se jkun meqjus fl-ammont fil-mira fi tmiem is-sena “n-1” għall-kalkolu tal-forniment tal-Fond.01 04 01 04 – Garanzija tal-Komunità Ewropea għal self Komunitarju miġbur għall-għajnuna makro-finanzjarja lil pajjiżi terzi.L-entrata baġitarja (“p.m.”) li tirrifletti l-garanzija baġitarja għas-self (EUR 65 miljun) se tiġi attivata biss fil-każ ta’ sejħa effettiva fuq il-garanzija. Normalment, ma jkunx mistenni li tintuża l-garanzija baġitarja.4. IS-SOMMARJU TAR-RIŻORSI4.1. Ir-riżorsi finanzjarji4.1.1. Is-Sommarju tal-approprjazzjonijiet tal-impenn (AI) u tal-approprjazzjonijiet tal-ħlas (AĦ)miljuni ta' EUR (sa tliet ċifri wara l-punt deċimali)It-tip ta’ nfiq | In-nru tat-Taqsima | 2009 | 2010 | Total |L-infiq operattiv[7] |L-approprjazzjonijiet tal-Impenn (AI) | 8.1. | a | 99,000 | 107,000[8] |L-approprjazzjonijiet tal-Ħlas(AĦ) | b | 110,000 | 111,0008 |In-nefqa amministrattiva fl-ammont ta' referenza[9] |L-assistenza teknika u amministrattiva (AMD) | 8.2.4. | c | 0 | 0 |L-AMMONT TOTALI TA’ REFERENZA |L-approprjazzjonijiet tal-Impenn | a+c | 0 | 0 |L-approprjazzjonijiet tal-Ħlas | b+c | 0 | 0 |In-nefqa amministrattiva li mhix inkluża fl-ammont ta’ referenza[10] |Ir-riżorsi umani u n-nefqa assoċjata (AMD) | 8.2.5. | d | 0 | 0 |L-ispejjeż amministrattivi, minbarra r-riżorsi umani u l-ispejjeż assoċjati, mhux inklużi fl-ammont ta’ referenza (AMD) | 8.2.6. | e | 0 | 0 |It-total indikattiv tal-ispejjeż finanzjarji għall-intervent |TOTAL tal-AI inkluża l-ispiża tar-Riżorsi Umani | a+c+d+e | 99,000 | 107,0008 |TOTAL tal-AĦ, inkluża l-ispiża tar-Riżorsi Umani | b+c+d+e | 110,000 | 111,0008 |4.1.2. Kompatibbiltà mal-Ipprogrammar FinanzjarjuX Il-proposta hija kompatibbli mal-ipprogrammar finanzjarju eżistenti.( Il-proposta se tkun teħtieġ programmar mill-ġdid tal-intestatura rilevanti fil-perspettiva finanzjarja.( Jista' jkun li l-proposta tkun teħtieġ l-applikazzjoni tad-dispożizzjonijiet tal-Ftehim Interistituzzjonali[11] (jiġifieri l-istrument ta’ flessibbiltà jew ir-reviżjoni tal-perspettiva finanzjarja).4.1.3. L-Impatt finanzjarju fuq id-DħulX Il-proposta ma għandha l-ebda implikazzjoni finanzjarja fuq id-dħul( Il-proposta għandha impatt finanzjarju – l-effett fuq id-dħul huwa kif ġej:4.2. Ir-Riżorsi Umani FTE (inklużi l-uffiċjali, u l-impjegati temporanji u esterni) – ara d-dettalji fil-punt 8.2.1.Rekwiżiti annwali | 2009 | 2010 |Għadd totali ta' riżorsi umani | 1/3 | 1/3 |5. IL-KARATTERISTIĊI U L-GĦANIJIET5.1. Il-ħtieġa li trid tintlaħaq fuq medda qasira jew twila ta' żmienL-ekonomija Armena ntlaqtet ħażin ħafna mill-kriżi ekonomika u finanzjarja globali. It-tkabbir ekonomiku beda jmajna fl-aħħar sitt xhur tal-2008 u l-produzzjoni mistennija tonqos b’ 9,5 % fl-2009. Minkejja l-iżvalutazzjoni tar-rata tal-kambju f’Marzu2009, l-iżbilanċ tal-kont kurrenti mhuwiex mistenni li jonqos minħabba t-tnaqqis f’daqqa fil-fondi mibgħuta minn barra u d-dħul mill-IBD, għalhekk għadhom hemm il-ħtiġijiet ġenerali għall-finanzjament estern. Il-Fond Monetarju Internazzjonali identifika nuqqas fil-finanzjament estern ta’ 1,113 miljun dollaru Amerikan fl-2009 u 549 miljun dollaru Amerikan fl-2010 li se jipprovduhom l-FMI, il-Bank Dinji u donaturi uffiċjali. Filwaqt li, skont is-suppożizzjonijiet kurrenti l-programm mistenni li jkun kollu ffinanzjat fl-2009 u fl-2011, għad hemm diskrepanza finanzjarja residwa għall-2010 wara l-appoġġ tal-FMI u dak mistenni mingħand il-Bank Dinji, u din hija stmata mill-FMI li hi ta’ madwar 140 miljun dollaru Amerikan, ċifra li tikkorrispondi mal-ammont tal-għajnuna proposta tal-UE.5.2. Il-valur miżjud tal-involviment tal-Komunità u l-koerenza tal-proposta ma' strumenti finanzjarji oħra u s-sinerġija possibbliL-appoġġ finanzjarju Komunitarju jirrifletti l-importanza strateġika tal-pajjiż bħala pajjiż imsieħeb fil-Politika Ewropea tal-Viċinat u mas-Sħubija tal-Lvant. L-għajnuna makro-finanzjarja hija strument xieraq biex tkompli mal-għajnuna Komunitarja li diġà qed tingħata u tikkontribwixxi lejn programm ta’ aġġustament ekonomiku kompletament iffinanzjat u sostnut mill-FMI. B’hekk jistgħu jiġu stabbiliti sinerġiji importanti fir-rispett tal-impatt tiegħu fuq ir-riforma ekonomika u l-istabbilizzazzjoni.5.3. L-għanijiet, ir-riżultati mistennija u l-indikaturi relatati mal-proposta fil-kuntest tal-qafas tal-ABMFi ħdan l-Attività “Affarijiet Ekonomiċi u Finanzjarji Internazzjonali” tad-Direttorat Ġenerali għall-Affarijiet Ekonomiċi u Finanzjarji, l-Għan tal-“provvediment ta’ għajnuna makro-finanzjarja lil pajjiżi terzi biex jiġu solvuti l-kriżijiet tal-bilanċ tal-pagamenti tagħhom u r-ristawr tas-sostenibbiltà tad-dejn barrani” huwa marbut mal-għan ġenerali “għall-promozzjoni tal-prosperità lil hinn mill-UE”.L-indikaturi relatati huma “il-bilanċ tal-kont kurrenti bħala perċentaġġ tal-PGD”, “id-dejn barrani bħala perċentaġġ tal-PGD” u “riżervi uffiċjali f’xhur ta’ importazzjonijiet ta’ prodotti u servizzi” .5.4. Il-metodu tal-Implimentazzjoni (indikattiv)X Ġestjoni ċentralizzataX direttament mill-Kummissjoni( indirettament b’delega lil:( l-Aġenziji eżekuttivi( l-entitajiet imwaqqfin mill-Komunitajiet kif imsemmi fl-Artikolu 185 tar-Regolament Finanzjarju( l-entitajiet nazzjonali tas-settur pubbliku/l-entitajiet b’missjoni ta’ servizz pubbliku( Ġestjoni konġunta jew iddeċentralizzata( mal-Istati Membri( ma’ pajjiżi terzi( Ġestjoni konġunta ma’ organizzazzjonijiet internazzjonali (jekk jogħġbok speċifika)Kummenti rilevanti:6. IL-MONITORAĠĠ U L-EVALWAZZJONI6.1. Is-Sistema ta' monitoraġġIl-monitoraġġ tal-azzjoni mis-servizzi tal-Kummissjoni se jsir abbazi ta’ miżuri ta’ politika makro-ekonomika u strutturali li għandhom jiġu miftehma mal-awtoritajiet Armeni f’Memorandum ta’ Ftehim. L-awtoritajiet se jkollhom jirrapportaw dwar dawk il-miżuri lis-servizzi tal-Kummissjoni fuq bażi regolari. Id-Delegazzjoni tal-Kummissjoni Ewropea f’Yerevan se tipprovdi wkoll rappurtar regolari dwar kwistjonijiet rilevanti għall-monitoraġġ tal-għajnuna. Is-servizzi tal-Kummissjoni se jibqgħu f’kuntatt mill-qrib mal-FMI u l-Bank Dinji biex jibbenefikaw mill-għarfien espert tagħhom.6.2. L-evalwazzjoni6.2.1. Evalwazzjoni ex-anteEvalwazzjoni ex ante twettqet mis-servizzi tal-Kummissjoni (mill-Unità D3 tad-Direttorat Ġenerali għall-Affarijiet Ekonomiċi u Finanzjarji).6.2.2. Il-miżuri meħuda wara evalwazzjoni intermedja/ex-post (tagħlimiet minn esperjenzi simili fl-imgħoddi)Fl-2004 twettqet evalwazzjoni ex-post fuq ħidma ta’ għajnuna makro-finanzjarja li kienet saret qabel favur l-Armenja. Twettqu wkoll evalwazzjonijiet ex-post għal pajjiz ieħor indipendenti li kien jagħmel parti mill-Unjoni Sovjetika ta' qabel (it-Tajikistan) u pajjiżi oħra tal-Balkani tal-Punent (l-Albanija, il-Bożnja u Ħerżegovina u l-ex Repubblika Jugoslava tal-Maċedonja). Ir-riżultati ta’ dawn l-evalwazzjonijiet jipprovdu xi lezzjonijiet utli għall-ħidma preżenti favur l-Armenja.L-evalwazzjonijiet li saru s’issa kkonkludew li l-ħidmiet tal-MFA jagħmlu kontribut, minkejja li dan xi drabi jkun żgħir u mhux dirett, lejn it-titjib tas-sostenibbiltà esterna, lejn l-istabbiltà makro-ekonomika u lejn il-kisba ta’ riformi strutturali fil-pajjiż destinatarju. L-operazzjonijiet tal-MFA kellhom effett pożittiv fuq il-bilanċ tal-pagamenti tal-pajjiż benefiċjarju u kkontribwew biex jitnaqqsu l-limitazzjonijiet baġitarji. Huma wasslu ukoll biex ikun hemm tkabbir ekonomiku ftit iktar ogħli.6.2.3. It-Termini u l-frekwenza tal-evalwazzjoni futuraHuwa maħsub li se ssir evalwazzjoni indipendenti ex-post tal-għajnuna lill-Armenja fi ħdan il-programm evalwattiv multi-annwali tad-Direttorat Ġenerali għall-Affarijiet Ekonomiċi u Finanzjarji. Din se ssir xi sena jew sentejn wara l-iskadenza tal-perjodu ta’ implimentazzjoni.7. IL-MIżURI KONTRA L-FRODIIs-servizzi tal-Kummissjoni ħolqu programm kontinwu ta’ Valutazzjonijiet Operattivi taċ-ċikli finanzjarji u tal-proċeduri amministrattivi fil-pajjiżi terzi kollha li jibbenefikaw mill-għajnuna makro-finanzjarja Komunitarja sabiex jitħarsu r-rekwiżiti tar-Regolament Finanzjarju applikabbli għall-Baġit Ġenerali tal-Komunitajiet Ewropej.Fl-Armenja, bl-appoġġ ta’ esperti esterni maħtura għal dan il-għan, fl-2004 is-servizzi tal-Kummissjoni għamlu stima tal-kredibilità taċ-ċirkuwiti finanzjarji u tal-proċeduri amministrattivi li huma rilevanti għal din it-tip ta’ għajnuna, u kkonkludew li l-ambjent fiduċjarju li hemm huwa ġeneralment sodisfaċenti. Fl-istess waqt, l-istima identifikat numru ta’ oqsma fejn jista’ jsir titjib, notevolment fl-oqsma tal-kontrolli interni u tas-sigurtà fl-IT. Il-Kummissjoni Ewropea se tikkummissjona stima ġdida ta' ħidma. Ir-riżultati tagħha se jintużaw biex jiggwidaw id-definizzjoni tal-miżuri politiċi speċifiċi li għandhom jintrabtu mar-rilaxx tal-għajnuna bil-għan li jissaħħew l-effiċjenza, it-trasparenza u r-responsabbiltà tas-sistemi amministrattivi tal-finanzi pubbliċi fl-Armenja.Il-bażi ġuridika proposta għall-għajnuna makro-finanzjarja lill-Armenja tinkludi dispożizzjoni dwar il-miżuri tal-prevenzjoni tal-frodi. Dawn il-miżuri se jiġu elaborati aktar f’Memorandum ta’ Ftehim u fl-arranġamenti ta’ għotja/self. Huwa mistenni li għadd ta’ kundizzjonijiet speċifiċi ta’ politika se jkunu marbuta mal-għajnuna, prinċipalment fil-qasam tal-ġestjoni tal-finanzi pubbliċi, bil-ħsieb li tissaħħaħ l-effiċjenza, it-trasparenza u r-responsabbiltà. L-għajnuna makro-finanzjarja se tkun suġġetta għall-verifika, spezzjoni u proċeduri ta’ verifika fir-responsabbiltà tal-Kummissjoni, inkluż l-Uffiċċju Ewropew ta' Kontra l-Frodi (OLAF), u l-Qorti Ewropea tal-Awdituri.8. ID-DETTALJI TAR-RIŻORSI8.1. L-għanijiet tal-proposta f’termini tal-ispiża finanzjarja tagħhomL-approprjazzjonijiet tal-impenn f’miljuni ta' EUR (sa tliet ċifri wara l-punt deċimali)Is-Sena 2009 | Is-Sena n+1 | Is-Sena n+2 | Is-Sena n+3 | Is-Sena n+4 | Is-Sena n+5 |L-uffiċjali jew il-persunal temporanju[12] (XX 01 01) | A*/AD | 1/3 | 1/3 |B*, C*/AST |Il-Persunal iffinanzjat[13] permezz tal-Artikolu XX 01 02 |Persunal ieħor[14] iffinanzjat permezz tal-Artikolu XX 01 04/05 |TOTAL | 1/3 | 1/3 |8.2.2. Deskrizzjoni tal-ħidmiet li ġejjin mill-azzjoniTħejjija/negozjar inter alia ta’ memoranda ta’ ftehim u ftehimiet ta’ għotja/self, koordinazzjoni mal-awtoritajiet u l-Istituzzjonijiet Finanzjarji Internazzjonali, monitoraġġ tal-politiki ekonomiċi u strutturali tal-pajjiż benefiċjarju, twettiq ta’ missjonijiet ta’ analiżi u tħejjija ta' rapporti tal-persunal tal-Kummissjoni, tħejjija ta' proċeduri tal-Kummissjoni marbuta mal-ġestjoni tal-għajnuna8.2.3. Is-Sorsi tar-riżorsi umani (statutarji)X Karigi li bħalissa huma allokati għall-ġestjoni tal-programm li għandhom jiġu ssostitwiti jew estiżi( Karigi allokati minn qabel fl-eżerċizzju APS/PDB għas-sena n( Karigi li se jintalbu fil-proċedura APS/PDB li jmiss( Karigi li għandhom jitqassmu mill-ġdid bl-użu tar-riżorsi eżistenti fi ħdan is-servizz ta’ amministrazzjoni (tqassim intern mill-ġdid)( Karigi meħtieġa għas-sena n għalkemm mhux previsti fl-eżerċizzju APS/PDB tas-sena kkonċernata8.2.4. Nefqa oħra Amministrattiva inkluża fl-ammont ta’ referenza ( XX 01 04/05 - Nefqa għall-ġestjoni amministrattiva )miljuni ta' EUR (sa tliet ċifri wara l-punt deċimali)Linja baġitarja 01 03 02 Għajnuna makro-ekonomika | Is-Sena n | Is-Sena n+1 | Is-sena n+2 | Is-sena n+3 | Is-Sena n+4 | Is-sena n+5 u aktar tard | TOTAL |Assistenza teknika u amministrattiva oħra |- intra muros |- extra muros 1) Valutazzjoni operattiva 2) Evalwazzjoni ex-post | 0.050 | 0.250 |Assistenza teknika u amministrattiva totali | 0.050 | 0.250 |8.2.5. L-ispiża finanzjarja tar-riżorsi umani u tal-ispejjeż relatati li mhumiex inklużi fl-ammont ta’ referenzamiljuni ta' EUR (sa tliet ċifri wara l-punt deċimali)Tip ta’ riżorsi umani | Is-Sena n | Is-Sena n+1 | Is-Sena n+2 | Is-Sena n+3 | Is-Sena n+4 | Is-Sena n+5 u aktar tard |Uffiċjali u persunal temporanju (XX 01 01) | 0.030 | 0.030 |Persunal iffinanzjat bl-Art. XX 01 02 (awżiljarji, END, persunal kuntrattwali, eċċ.) (speċifika l-linja tal-baġit) |Spiża totali tar-Riżorsi Umani u l-ispejjeż relatati (MHUX fl-ammont ta’ referenza) | 0.030 | 0.030 |Kalkolu – Uffiċjali u Aġenti Temporanji |Għandha ssir referenza għall-Punt 8.2.1, jekk ikun meħtieġ |MHUX APPLIKABBLI |Kalkolu – Il-persunal iffinanzjat skont l-Art. XX 01 02 |Għandha ssir referenza għall-Punt 8.2.1, jekk ikun meħtieġ |MHUX APPLIKABBLI |8.2.6. Infiq amministrattiv ieħor li mhuwiex inkluż fl-ammont ta’ referenza miljuni ta' EUR (sa tliet ċifri wara l-punt deċimali) |Is-Sena 2009 | Is-Sena n+1 | Is-Sena n+2 | Is-Sena n+3 | Is-Sena n+4 | Is-Sena n+5 u aktar tard | TOTAL |XX 01 02 11 01 – Missjonijiet | 0.020 | 0.010 | 0.030 |XX 01 02 11 02 – Laqgħat u Konferenzi |XX 01 02 11 03 – Kumitati[16] |XX 01 02 11 04 – Studji u konsultazzjonijiet |XX 01 02 11 05 – Sistemi tal-informazzjoni |2 Total tal-infieq ieħor marbut mal-Ġestjoni (XX 01 02 11) |3 Nefqa oħra ta' natura amministrattiva (speċifika u inkludi r-referenza għal-linja tal-baġit) |Nefqa Amministrattiva totali, minbarra r-riżorsi umani u l-ispejjeż relatati, (MHUX inklużi fl-ammont ta’ referenza) | 0.020 | 0.010 | 0.030 |Kalkolu – Infiq ieħor amministrattiv li mhux inkluż fl-ammont ta' referenza |Tliet missjunijiet mill-persunal għal persuna waħda/żewġ persuni |[1] Id-dejta iżjed riċenti timplika li t-tnaqqis fil-PGD probabbilment se jkun iżjed minn 10 % fl-2009.[2] L-Artikolu 5 tar-Regolament tal-Kunsill (KE, Euratom) Nru 480/2009 tal-25 ta’ Mejju 2009 li jistabbilixxi Fond ta’ Garanzija għall-azzjonijiet esterni (Verżjoni kodifikata) Il-forniment huwa assenjat mill-“forniment tal-Fond ta’ Garanzija” (linja tal-baġit 01 04 01 14).[3] ĠU C […], […], p. […].[4] ĠU C […], […], p. […].[5] ĠU L 248, 16.9.2002, p. 1. Ir-Regolament kif emendat bir-Regolament (KE, Euratom) Nru: 1995/2006 (ĠU L 390, 30.12.2006, p. 1)[6] Regolament tal-Kummissjoni (KE, Euratom) Nru 2342/2002, ĠU L 357, 31.12.2002, p. 1[7] Nefqa li ma taqax taħt il-Kapitolu xx 01 tat-Titolu xx ikkonċernat.[8] Abbozz Preliminari tal-Baġit 2010[9] In-nefqa fi ħdan l-Artikolu xx 01 04 tat-Titolu xx.[10] In-nefqa fi ħdan il-Kapitolu xx 01 minbarra l-Artikoli xx 01 04 jew xx 01 05.[11] Ara l-punti 19 u 24 tal-Ftehim Interistituzzjonali.[12] L-ispiża ta' dawn MHIJIEX koperta bl-ammont ta' referenza[13] L-ispiża ta' dawn MHIJIEX koperta bl-ammont ta' referenza[14] L-ispiża ta' dawn hija inkluża fl-ammont ta' referenza[15] Għandha ssir referenza għad-dikjarazzjoni finanzjarja leġiżlattiva speċifika għall-Aġenzija/i Eżekuttiva/i kkonċernata/i.[16] Speċifika t-tip ta' kumitat u minn liema grupp jagħmel parti.